| Slaget ved Jumonville Glen |
| --- |
| Konflikt: Den franske og indianske krig |
| *Washington sitt kart over Ohioelven og det omliggende området med notat om de franske planene, 1753 eller 1754.* |
| 

|  |  |
| --- | --- |
| Dato | 28. mai 1754 |
| Sted | Nær dagens Uniontown, Pennsylvania39°48′50,9″N 79°35′13,58″V |
| Resultat | Koloniseier |

 |
| Stridende parter |
| Storbritannias flagg Kolonien VirginiaOhio-irokeserer | Frankrikes flagg Frankrike |
| Kommandanter og ledere |
| Storbritannias flagg George Washington Tanacharison | Frankrikes flagg Joseph Coulon de Villiers de Jumonville † |
| Styrker |
| 40 kolonimilits12 irkoesarkrigarar | 50 soldater |
| Tap |
| 1 drept2-3 skadde | 10-12 drepte2 skadde21 fanget |

**Slaget ved Jumonville Glen**, også kjent som **Jumonville-saken**, var det første slaget i den franske og indianske krig, utkjempet 28. mai 1754 nær dagens Uniontown i Pennsylvania. George Washington hadde blitt sendt til Ohio Country, et område som både britiske og franske kolonister kjempet om, som en britisk utsending i desember 1753, for å beordre franskmennene, som bygget et fort i området, til å forlate området. De franske offiserene sa høflig i fra til Washington at de ikke var nødt til gjøre som han sa og at de mente å bli værende, siden brevet ikke hadde blitt adressert til generalen eller guvernøren deres som var ansvarlig. 

Bilde av slagstedet i 2007.

| Syvårskrigen iNord-Amerika:Den franske og indianske krig |
| --- |
| Jumonville Glen – Fort Necessity – Fort Beauséjour – Monongahela – Lake George - Fort Bull - Fort Oswego - Kittanning – Fort William Henry – Bloody Creek - Louisbourg - German Flatts - Fort Carillon – Fort Frontenac - Fort Duquesne – Fort Ligonier – Ticonderoga – La Belle-Famille - Fort Niagara – Beauport – Quebec – Sainte-Foy – Restigouche - Thousand Islands – Signal Hill |

Washington reiste tilbake til Virginia og informerte guvernør Robert Dinwiddie om at franskmennene nektet å forlate området. Guvernøren samlet førti mann under kaptein William Trent i mars 1754 og sendte de til området der elvene Allegheny og Monongahela renner sammen, for å bygge et fort. Franskmennene sendte tusen mann for å drive bort britene og bygge ferdig fortet de hadde startet på. Fortet fikk navnet Fort Duquesne. Mot slutten av april 1754, reiste Washington med 120 militssoldater tilbake til Ohiodalen. Claude-Pierre Pécaudy de Contrecoeur sendte Joseph Coulon de Jumonville med 30 mann for å stadfeste at Washington hadde invadert fransk territorium. Jumonville og mennene hans forlot Fort Duquesne den 23. mai. Morgenen den 28. mai gikk Washington til angrep på de sovende soldatene med bajonetter, for å ikke vekke dem. Britene tok livet av 10 soldater og fanget 21. Jumonville, som var skadd, ble drept mens han leste opp et krav til Washington. Denne treffingen ble starten på striden som etter hvert utviklet seg til sjuårskrigen i 1756.

Referanser
----------

1. 1 2  Lengel s.37
2. ↑  Lengel s.36
3. ↑  Lengel s.38

Kilder
------

* Lengel, Edward (2005). *General George Washington*. New York: Random House Trade Paperbacks.
* Fowler, William M (2005). *Empires at war: The French og Indian War og the Struggle for North America 1754-1763*. New York: Walker & Company. ISBN 0-8027-1411-0.
* Dinwiddie, Robert (1971). *The Official Records of Robert Dinwiddie*. New York: AMS Press.
* Lacoursière, Jacques (1983). *l'histoire vivante des Canadiens*. Montreal: Livre-Loisir Ltée.

Portal: Militærhistorie